
RAPORT DE SPECIALITATE
privind aprobarea documentației topo cadastrale pentru înscrierea în cartea funciară a suprafeței rezultate în urma efectuării măsurătorilor de către S.C. Prometer M&G S.R.L.

Având în vedere Referatul de aprobare al proiectului de hotărâre cu nr. SC2022- 012556/22.07.2022 al Primarului Municipiului Timișoara și Proiectul de hotărâre aprobarea documentației topo cadastrale pentru înscrierea în cartea funciară a suprafeței rezultate în urma efectuării măsurătorilor de către SC Prometer M&G SRL.
Facem următoarele precizări:
Având în vedere Acordul cadrul nr. 115/28.12.2021, contractul subsecvent nr. 116/28.12.2021 încheiat cu SC Prometer M&G SRL dar și a referatului înegistrat cu nr. SC2022-002146/31.01.2022 prin care Direcția Patrimoniu a solicitat întocmirea unei documentaţii topo cadastrale pentru radierea construcțiilor înscrise în CF nr. 432586 Timișoara, ulterior în urma măsurptorilor efectuate s-a constatat un plus de suprafață de 19 mp. Imobilul teren înscris în CF nr. 432586 Timișoara se află în proprietatea Municipiului Timișoara, atestat ca fiind domeniul public prin HG 1016/2005.
În situația în care în extrasul de carte funciară mai sus menționat este înscrisă o suprafață de 719 mp, iar în urma măsurătorilor efectuate de societatea Prometer M&G SRL a rezultat o suprafață de 700 mp, se impune modificarea suprafeței în sensul diminuării acesteia, pe cale administrativă prin emiterea unei Hotărâri de Consiliul Local. Scopul acestei rectificării  de suprafață este aducerea în concordanță a situației din cartea funciară cu cea existentă în teren a imobilului teren.
Astfel, pe baza celor mai sus expuse, prin adresa înregistrată cu nr. CT2022-004516/08.07.2022, S.C. Prometer M&G S.R.L., ne solicită emiterea unei Hotărâri de Consiliul Local care să ateste acordul pentru înscrierea în cartea funciară a suprafeței rezultată în urma efectuării măsurătorilor topo-cadastrale la imobilul cu nr. top 1718/635-637 înscris în CF nr. 432586, (CF vechi nr. 881 Chișoda).
În conformitate cu art. 136 din Codul Administrativ coroborat cu P0-53 proiectele de hotărâri pot fi inițiate de primar, de consilieri locali sau de cetățeni,  iar elaborarea acestora se face cu sprijinul compartimentelor de resort din cadrul aparatului de specialitate al primarului.
În conformitate cu art. 129 alin.(1) şi (2) lit. c) din Ordonanţa de Urgenţă a Guvernului nr. 57/2019, privind Codul administrativ;
În temeiul art. 139 alin 3 lit. g) din Ordonanţa de Urgenţă a Guvernului nr. 57/2019 privind Codul administrativ;
Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

